Държавен вестник, бр. 39, 2011 г., стр. 21

БРОЙ  39	
Д Ъ Р Ж А В Е Н  В Е С Т Н И К 	
СТР.  21  
§ 8. В чл. 24 се правят следните изменения 
и допълнения:
1. Алинея 1 се изменя така:
„(1) След съобщаването по реда на чл. 24а 
за решението за утвърждаване на окончателна 
площадка или трасе собственикът на земята 
или инвеститорът на обекта внася подробния 
устройствен план за определената площадка 
или парцеларния план за определеното трасе 
за одобряване при условията и по реда на За-
кона за устройство на територията, с който се 
доказват конкретният размер и границите на 
необходимата земеделска земя.“
2. В ал. 2:
а) в изречение първо думата „одобрен“ се 
заменя с „влязъл в сила“ и след думите „инвес-
титорът на обекта“ се добавя „или лицето, което 
има право да строи в чужд имот“;
б) в изречение второ думите „14-дневен срок“ 
се заменят с „30-дневен срок“.
3. Създават се нови ал. 5 и 6:
„(5) Решението за промяна на предназна-
чението на земеделската земя губи правно 
действие, когато:
1. в тримесечен срок от съобщаването по реда 
на чл. 24а не е заплатена таксата по чл. 30, или
2. в тригодишен срок от влизането в сила 
на решението за промяна на предназначението 
не е поискано издаването на разрешение за 
строеж на обекта, или
3. в 6-годишен срок от влизането в сила на 
решението за промяна на предназначението 
изграждането на обекта не е започнало.
(6) При изграждане на обекти за държавни 
и общински нужди, за които се провеждат 
отчуждителни процедури, ал. 5 не се прилага.“
4. Досегашната ал. 5 става ал. 7.
5. Досегашната ал. 6 става ал. 8 и в нея 
думите „ал. 5“ се заменят с „ал. 7“.
§ 9. Член 24а се изменя така:
„Чл. 24а. Решенията по чл. 22, ал. 1 и чл. 24, 
ал. 2 на комисиите по чл. 17, ал. 1 се съобщават 
по реда на Административнопроцесуалния кодекс 
на заинтересуваните лица и могат да се обжал-
ват при условията и по реда на същия кодекс.“
§ 10. В чл. 25 се правят следните изменения 
и допълнения:
1. В ал. 1:
а) изречение първо се изменя така: „Препис 
от решението за промяна на предназначението 
на земеделски земи за неземеделски нужди 
се издава на заявителя след представяне на 
копие от молба и документ за заплатена такса 
за отразяване на решението в кадастралната 
карта, съответно в картата на възстановената 
собственост.“;
б) в изречение трето думите „ал. 5“ се за-
менят с „ал. 7“.
2. В ал. 2 след думата „собственика“ се по-
ставя запетая, добавя се „на инвеститора, или 
на лицето, което има право да строи в чужд 
имот“ и се поставя запетая.
3. Създават се ал. 3 и 4:
„(3) Препис от решението за промяна на пред-
назначението на земеделски земи за неземеделски 
нужди се изпраща от комисиите по чл. 17, ал. 1 
на общинската администрация по местонахож-
дението на имота и на компетентната дирекция 
на Министерството на земеделието и храните.
(4) Министърът на земеделието и храните 
публикува на интернет страницата на министер-
ството решенията на Комисията за земеделските 
земи по чл. 40. Директорът на съответната 
областна дирекция „Земеделие“ публикува на 
интернет страницата на областната дирекция 
решенията на комисията по чл. 17, ал. 1, т. 1.“
§ 11. В чл. 26 думите „ал. 5“ се заменят с 
„ал. 7“.
§ 12. В чл. 27, ал. 2 навсякъде думите „една 
година“ се заменят с „три години“.
§ 13. Член 29 се изменя така:
„Чл. 29. (1) Промяната на предназначението на 
земеделски земи от държавния или от общинския 
поземлен фонд, необходими за изграждане на 
обекти на техническата инфраструктура или на 
други обекти от лица, на които продажбата или 
учредяването на право на строеж или сервитути 
върху държавни и общински имоти се извършва 
без търг или конкурс по силата на закон, може 
да се извърши за тяхна сметка след решение 
за предварително съгласие на министъра на зе-
меделието и храните, съответно на общинския 
съвет за изработване на подробен устройствен 
план, въз основа на подадено от тях заявление. 
С решението министърът на земеделието и хра-
ните, съответно общинският съвет определя и 
срока на валидност на предварителното съгласие.
(2) Към заявлението по ал. 1 се прилагат:
1. копие от документа за регистрация или 
единен идентификационен код съгласно чл. 23 
от Закона за търговския регистър, когато за-
явителят е юридическо лице или едноличен 
търговец, или копие от документа за само-
личност, когато заявителят е физическо лице;
2. картен материал с отразено проектно 
ситуационно разположение на площадките или 
трасетата в имота от държавния поземлен фонд 
с координати на чупките; 
3. предварителни (прединвестиционни) 
проучвания.
(3) След утвърждаване на площадка (трасе) 
и при влязъл в сила подробен устройствен план 
за земите по ал. 1 министърът на земеделието 
и храните или оправомощено от него длъжност-
но лице, съответно общинският съвет продава 
земите или учредява ограничени вещни права 
или сервитути върху тях. 
(4) Извън случаите по ал. 1 промяна на пред-
назначението на земеделски земи от държавния 
или от общинския поземлен фонд за нуждите 
на физически или юридически лица може да 
се извършва, след като лицата ги придобият 
в собственост или им бъде учредено право на 
строеж върху тях или сервитути.“
§ 14. В чл. 30 се правят следните изменения 
и допълнения: